  Виталий Пронин Г. Красильниковлэн музей-квартираяз.15-тӥ мае Ижысь музейёс вань мылкыд карисьёслы вӧл-вӧл усьтозы ӧсъёссэс - дуннеын ортче «Музейёслэн уйзы». Котькуд ар отчы пыриське Г. Красильниковлэн Ижысь музей-квартираез но.Музейын 13 часын кутскоз экскурсия, лыктэмъёс быгатозы тодматскыны писательлэн улонэныз но творчествоеныз, видео юаськонэ пыриськыны но асфальт вылэ асьсэлэсь мылкыдъёссэс суредаса кельтыны. Ужрадлэн кыкетӥ люкетаз Вавож ёросысь Анастасия Шарпова шудоз крезен, куноосты но та крезьгуро инструментэн шудыны дышетоз. - Милям потэ адямиослэсь музей шоры учконзэс воштэммы, - вера музейын ужась Оксана Москова. - Музейёс, вашкала арбериосты утем сяна, кылдыто инты, кытын адямиос выль тодон-валанъёс басьто, кыӵе ке ужпумъя вераськон ӝуто, огшоры шутэтско но. Озьы ик ужрадэ ӧтемын Ольга Билоус, Михаил Петров писательлэн нылыз. Со мадёз атаез сярысь сьӧраз ваёз куд-ог арбериоссэ. Мария Векшина  